આ ફિલ્મનું કાસ્ટિંગ એટલું જબરદસ્ત છે કે એમાં ક્યાં રિયલ લાઇફ પૂરી થાય અને ક્યાં રીલ લાઇફ સ્ટાર્ટ થાય એની તમને ખબર જ ન પડે. મૅચનાં દૃશ્યોમાં તો જાણે કમ્પ્યુટર-ગ્રાફિક્સથી સુશાંતનો ચહેરો સુપર-ઇમ્પોઝ કરાયો છે, પરંતુ ખુદ ધોનીથી લઈને યુવરાજ સિંહ અને જગમોહન દાલમિયા જેવાં પાત્રો માટે પણ એવાં પર્ફેક્ટ કલાકારો સિલેક્ટ કરાયાં છે કે તેઓ ઓરિજિનલ જ લાગે. ખાસ કરીને યુવીના પાત્રમાં તેનો ડુપ્લિકેટ હેરી ટાંગરી આપણા ચહેરા પર સ્માઇલ લાવી દે એટલી હદે ઓરિજિનલ લાગે છે.